รองผู้ว่าฯ สุราษฎร์ธานี เปิดโครงการอบรมเพื่อการสอบวัดระดับภาษาจีน HSK
วันนี้ (21 มี.ค. 61) นายธีระ อนันตเสรีวิทยา รองผู้ว่าราชการจังหวัดสุราษฎร์ธานี เป็นประธานเปิดโครงการอบรมเพื่อการสอบวัดระดับภาษาจีน HSK   ที่โรงแรมบรรจงบุรี อำเภอเมือง จังหวัดสุราษฎร์ธานี  โดยมหาวิทยาลัยสงขลานครินทร์ วิทยาลัยเขตสุราษฎร์ธานี ครอบครัวภาษาจีน ในภาคใต้ผนึกกำลังอย่างเข้มแข็ง เพื่อเพิ่มประสิทธิภาพการท่องเที่ยวชุมชนและประสานประชารัฐ และตลาด MICE ในการจัดอบรมภาษาจีนเพื่อการสอบ HSK หลักสูตรยกระดับผลสัมฤทธิ์การสอบวัดระดับภาษา HSK 3


 
นายธีระ อนันตเสรีวิทยา รองผู้ว่าราชการจังหวัดสุราษฎร์ธานี กล่าวว่า การอบรมภาษาจีนเพื่อการสอบ HSK ซึ่งมีผู้เข้าร่วมประกอบด้วยนักเรียน นักศึกษา และคณะจากโรงเรียนและสถาบันการศึกษาต่างๆ จำนวน 120 คน ร่วมกิจกรรมดังกล่าว  ทั้งนี้ ผู้เข้าอบรมจะเป็นกำลังสำคัญของชาติในการพัฒนาประเทศด้านภาษาต่างประเทศ ซึ่งการอบรมในครั้งนี้ เป็นการอบรมหลักสูตรเข้มข้นทางด้านภาษาจีนอย่างครบถ้วน และเรียนรู้วัฒนธรรมจีนผ่านกิจกรรมต่างๆ จากผู้เชี่ยวชาญทางด้านภาษาและวัฒนธรรมจีน พร้อมแลกเปลี่ยนเรียนรู้จากเพื่อนต่างสถาบันถือเป็นประสบการณ์ที่ทรงคุณค่ายิ่ง